Blogi – Fysioterapeutti Hanna Pihlajamaa
15.6.2020 Leave a comment
8.2.2020 24.2.2020 Leave a comment
Tervetuloa Turun toimipisteeni avajaisiin perjantaina 28.2 os. Bastioninkatu 4!
Avajaispäivänä tiedossa on seuraavanlaista ohjelmaa:
Näytehoidot klo 11-15
Voit varata itsellesi edullisesti lyhyitä näytehoitoja seuraavista palveluistani: hieronta, akupunktio ja Kalevalainen jäsenkorjaus
Näytehoidon kesto n. 20min ja hinta 10€.
Näytehoidon voit varata itsellesi klo 11-15 välille lähettämällä sähköpostia hanna@fysioterapeuttihanna.com viimeistään torstaina 27.2.
Avoimet ovet klo 16-19
Tervetuloa avoimiin oviin tutustumaan palveluihini!
Tarjolla on tuntuvia avajaistarjouksia palveluihini: Kun teet varauksen perjantain aikana, saat palvelun -50% alennushintaan! Esim Kalevalainen jäsenkorjaus normaalisti 80€, tarjoushinta 40€. Alennus vähennetään normaalihinnasta ja yksi asiakas voi käyttää tarjouksen yhden kerran. Varaa siis itsellesi aika tai osta kaverille lahjakortti! Jos et pääse paikan päälle, voit varata itsellesi ajan perjantain aikana tarjoushintaan nettiajanvarauksen kautta kirjoittamalla lisätietoihin “avajaistarjous”. Itse aika voi olla koska tahansa myöhemmin, varaus täytyy tehdä perjantain aikana.
Lisäksi ohjelmassa on arvontaa ja pikavoittoja. Arpajaispalkintoja ovat lahjoittaneet yhteistyökumppanini. Pientä tarjoilua löytyy myös!
Lisätietoja avoimista ovista tulossa helmikuun aikana Facebook- ja Instagram-sivuilleni, ota seurantaan @fysioterapeuttihanna
Nähdään perjantaina 28.2!
4.12.2019 20.12.2019 Leave a comment
Joulu lähestyy ja sopivat lahjat pitäisi löytää koko perheelle ja ystäville.
Joulun toivotuimmat lahjat löytyvät täältä! Hoitolahjakortti on helppo antaa ja aina mukava saada!
Nyt sinulla on mahdollisuus hankkia joulun parhaat lahjakortit edulliseen hintaan! Tarjoan 10€:n alennuksen KAIKISTA palveluista, kun ostat lahjakortin jouluksi. Jos haluat jonkin tietyn palvelun sijaan antaa lahjakortin jollakin tietyllä summalla, lisään lahjakortin arvoon 10€.
Lahjakortin ehdit ostaa viimeistään maanantaina 23.12.19 sähköpostin kautta.
Lahjakortti-ideoita:
Kalevalainen jäsenkorjaus 70€ (norm.80€) Kalevalainen jäsenkorjaus sopii kaikille. Sekä erilaisista tuki- ja liikuntaelimistön kivuista ja vaivoista kärsiville, että aktiivisille liikkujille, raskasta fyysistä työtä tekeville tai esim istumatyöntekijöille. Kuka sinun lähipiirissäsi usein valittaa selkäkivuista, hartiajumeista tai nivelvaivoista? Muista häntä tänä jouluna hyvää tekevällä lahjakortilla! Lue lisää kalevalaisesta jäsenkorjauksesta.
Hieronta 30-90min 30-60€ (norm. 40-70€) Kaikki tarvitsevat jossain vaiheessa hierontaa. Hieronta rentouttaa sekä kehoa että mieltä. Jos hartiat jumittaa ja päätä särkee, hieronnan avulla saadaan veri taas kiertämään. Hieronta on osa kehonhuoltoa myös aktiivisesti liikkuvilla. Kuka perheessäsi aina pyytää hieromaan hartioita tai pohkeita? Anna hänelle lahjaksi hierontalahjakortti ja säästä omia sormiasi!
Akupunktio 45min 40€ (norm. 50€) Fysioterapeutin tekemällä akupunktiolla hoidetaan erilaisia tuki- ja liikuntaelimistön vaivoja ja kipuja. Esim lihaskireyttä, nivelkipuja ja päänsärkyjä/migreeniä. Akupunktio rentouttaa kehoa kokonaisvaltaisesti, sillä sen on todettu laskevan stressihormonitasoja. Kuka sinun ystävistäsi on aina kiireinen, stressaantunut ja valittaa päänsärkyä ja huonosti nukuttuja öitä? Anna hänelle lahjaksi pieni lepohetki arjen keskellä. Lue lisää akupunktiosta.
Lahjakortin voimme aina räätälöidä myös sinun toiveidesi mukaan tai lahjansaajan tarpeiden mukaan, joko tietylle palvelulle tai summalle. Ota yhteyttä niin mietitään yhdessä sopiva lahja! hanna@fysioterapeuttihanna.com
Lahjakortin voit hakea paikan päältä joko Turusta tai Paraisilta.
Turun toimipisteessä os. Bastioninkatu 4 olen joulukuussa paikalla vielä to 19.12.
Ota yhteyttä jos haluat tulla hakemaan lahjakortin! Jos et pääse paikan päälle lahjakorttia hakemaan, voit myös pyytää sähköisen lahjakortin sähköpostitse hanna@fysioterapeuttihanna.com, viimeistään maanantaina 23.12.
29.1.2019 Leave a comment
Olen joskus sanonut, että ei kannata mennä sellaisen fysioterapeutin vastaanotolle, jolla ei itsellään ole mitään kremppoja kehossaan. No, kaikillahan meillä jotain vaivoja on, ja ne ovatkin loistava mahdollisuus oppia uutta sekä itsestä että esim. omista asiakkaista.
Opiskelujen aikana oli vaikea ymmärtää asiakkaiden kipuja, kun itse oli nuori ja terve. Kolmenkympin jälkeen vaivat ja kivut ovat lisääntyneet, ja usein asiakkaiden kanssa naurammekin, miten vaivojen määrä on vakio, ne vain vaihtavat paikkaa.
Joten nyt mässäillään vaivoilla! Minkäslaisia kipuja ja vaivoja minulla on ollut ja miten olen niistä selvinnyt?
Joskus aikaisemmin niskahartiaseutu vaivasi eniten, mutta siihen vaivaan löysin parhaan hoidon: se ei ole hieronta vaan kuntosaliharjoittelu. Tarpeeksi raskas lihaskuntoharjoittelu yläraajoille ja selälle hoitaa ja ennaltaehkäisee niskahartiavaivoja. Sekä istumatyöntekijöillä kuin muillakin. Oma kehoni ei kestäisi istumatyötä; istuin kerran töissä kaksi päivää kirjoittamassa kirjallista materiaalipakettia istumisen haitoista ja vasen jalkani puutui siitä hyvästä kahdeksi viikoksi. Se oli sillä selvä, onneksi en valinnut istumatyötä.
Alaselkä on myös usein kipuillut. Minulla on ns. museoselkä, eli alaselkä kipeytyy ja väsyy hitaasta kävelystä esim kaupungilla, museossa tai shoppaillessa. Matkoilla tämä oli rasittava vaiva. Tähän vaivaan paras ratkaisu oli yhdistelmä välilevytyrille tarkoitettua McKenzie-terapiaa, keskivartalon lihasten vahvistus ja istumisen ergonomian tarkistus. McKenzie-terapian avulla aloin ymmärtämään alaselän biomekaniikkaa ja välilevyn rakennetta sekä ymmärsin miten itse voin estää aiheuttamasta välilevykudokselle ylimääräistä painetta. McKenzie-terapia ei kylläkään sovi kaikille alaselkäkipuisille, mutta minun selälleni se sattui toimimaan. Keskivartalon lihasten oikeaoppinen vahvistaminen auttaa alaselkäkipuihin. Keskivartalo on monimutkainen paketti, siihen kuuluu syvät vatsalihakset, lantionpohjanlihakset, vinot vatsalihakset, suorat vatsalihakset, selkälihakset, pakarat ym. Ja monimutkaista pakettia täytyy vahvistaa monipuolisesti. Istumisen ergonomiasta on puhuttu ja kirjoitettu paljon viime aikoina. Toiset puhuvat vahvasti ergonomian ja esim. oikean nostotekniikan ja ryhdin puolesta, ja toiset taas ovat sitä mieltä että oikeaa ergonomiaa tai hyvää ryhtiä ei ole olemassakaan. Minä olen sitä mieltä että kaikilla on oma oikea ryhtinsä ja tapansa liikuttaa omaa kehoa, ja mikään niistä ei ole väärin. Keho vahvistuu siinä mihin sitä eniten käyttää. Ja sitä tulisi käyttää monipuolisesti joka suuntaan. Jos kehossa on ylirasittumisesta, virheasennosta tai huonosta liiketekniikasta johtuvia kipuja, silloin niihin kannattaa puuttua ja yrittää löytää kivuttomammat asennot ja liikemallit.
Ompa tässä ollut muitakin selkävaivoja kuin alaselkäkipuja. Vielä tänä syksynä eli v. 2018 kärsin keskiselän kivusta esim kuntosalilla kyykätessä ja maastavedossa. Myös muissa tilanteissa selkä tuntui heikolta ja kankealta. Kyykätessä keskiselkään tuli sellainen tunne, kuin joku olisi lyönyt kirveellä. Satuin eräällä kurssilla juttelemaan OMT-fysioterapeutin kanssa ja hän tutki selkääni. Hän totesi melkein heti että siellähän on rintarangan alaosan lukko. Hän naksautti lukon auki ja sen jälkeen ei ole keskiselkä vaivannut! Ties kuinka monta vuotta sekin lukko oli selässä ollut. Joskus siis kunnon naksautuskin on ihan paikallaan, mutta vain kun osaava ammattilainen sen tekee.
Vasemman olkapään vaivahistoria onkin pidempi, se alkaa jo vuodesta 2001. Tilanne paheni huomattavasti v. 2009-2010, kunnes opin olkapäätä hoitamaan itse. Pähkinänkuoressa sanottuna vasen olkanivel on löysä, se puskee liian alas ja eteen jolloin olkanivelen etuosan kudokset jäävät ahtaalle ja aristavat tietyissä liikkeissä. Todella yleinen vaiva. Siihen auttaa vain ja ainoastaan aktiivinen kuntouttava virheasentoa korjaava liikehoito eli vahvistus, vahvistus ja vahvistus.
Vasen lonkka on tällä hetkellä eniten päänvaivaa aiheuttava kipuileva kehonosa. Kaikenlaisia löydöksiä on tehty vuosien varrella, mutta kukaan ei ole osannut nivoa niitä yhteen ja selittää mistä vaiva johtuu ja mitä sille voi tehdä. Sen kanssa matka siis vielä jatkuu ja toivottavasti joskus löytyy selitys!
Jännityksellä odotan minkälaisia vaivoja vuosi 2019 tuo tullessaan!
Mitä kaikkea Personal training voi olla? Kuka voi hyötyä Personal trainerin palveluista?
Personal training ei ole enää palvelu, joka kuuluu vain jo valmiiksi kovaa treenaaville, nuorille ja terveille. Lähes kaikki voivat hyötyä siitä. Personal trainer voi auttaa liikunnan aloittamisessa, tehostamisessa ja monipuolistamisessa kaikentasoisia liikkujia.
Meillä kaikilla on kehossa jotain kipuja, jumeja tai vanhoja vaivoja, jotka on usein tarpeen ottaa huomioon liikuntaa harrastettaessa. Personal trainer auttaa sinua löytämään ratkaisut jotka sopivat parhaiten omaan elämäntilanteeseesi. Kun Personal trainer on myös fysioterapeutti, voit luottaa siihen että saavutat tavoitteesi turvallisesti!
30.11.2018 30.11.2018 Leave a comment